**Robert Faurisson** (født 25. januar 1929 i Shepperton i Surrey i England, død 21. oktober 2018 i Vichy i Frankrike[]) var en fransk professor som er kjent i den franske offentlighet som en representant for Holocaust-benektelse. I en tid samarbeidet han med komikeren Dieudonné M'bala M'bala.

Faurisson genererte mye kontrovers da han publiserte en rekke artikler i Journal of Historical Review og andre steder, samt diverse brev han har sendt til en rekke franske aviser (spesielt Le Monde), der han benektet ulike aspekter ved Holocaust, spesielt eksistensen av de morderiske gasskamrene i nazistenes konsentrasjonsleirer i tillegg til realiteten av de systematiske drapene på europeiske jøder ved bruk av gass under den andre verdenskrig, ektheten av dagboken til Anne Frank, og påliteligheten til jøder og deres beretninger om lidelsene de måtte gjennom under krigen.

I 1990 ble en lov (*lex Gayssot*) vedtatt i Frankrike om at det var forbudt å benekte at holocaust fant sted, og da ble Faurisson tiltalt og bøtelagt etter denne loven. I 1991 ble han avskjediget fra sin vitenskapelig stilling. Faurisson var utdannet som professor i fransk litteratur, og han fikk sin lisens til å undervise i 1956. I 1972 fikk han en doktorgrad og underviste ved Sorbonne. Han var foreleser og professor i fransk litteratur ved Universitetet i Lyon mellom 1973 og 1990.

Faurisson måtte møte i en rettssak den 11. juli 2006. Han ble anklaget for å benekte Holocaust og for å ha hevdet at det aldri var noe folkemord på jødene under andre verdenskrig. Disse påstandene kom frem i et intervju med en iransk TV-stasjon som skal ha blitt sendt i februar 2005. Den 3. oktober 2006 ble han gitt en tre måneders prøvetid og ble bøtelagt med € 7500 for denne overtredelsen. Faurisson er nære bekjente av en rekke andre holocaust-benektere, inkludert Ernst Zündel, Ditlieb Felderer og Ahmed Rami.

Den verdenskjente amerikanske jødiske professoren ved Massachusetts Institute of Technology i USA, Noam Chomsky ga i 1979 uttrykk for at Faurisson burde kunne ha prinsipiell ytringsfrihet, noe han mente ikke var tilfelle i Frankrike.

Referanser
----------

1. 1 2   GeneaStar, GeneaStar person-ID faurissonro[Hentet fra Wikidata]
2. ↑   Autorités BnF, oppført som J. Aitken, BNF-ID 12218916s[Hentet fra Wikidata]
3. ↑   www.francetvinfo.fr[Hentet fra Wikidata]
4. 1 2   fichier des personnes décédées, deces.matchid.io, besøkt 22. september 2021[Hentet fra Wikidata]
5. ↑   www.ledauphine.com[Hentet fra Wikidata]
6. ↑   fichier des personnes décédées, deces.matchid.io, besøkt 19. juli 2022[Hentet fra Wikidata]
7. ↑   www.sudoc.fr[Hentet fra Wikidata]
8. ↑   Robert Faurisson : portrait d'un négationniste, side(r) 130[Hentet fra Wikidata]
9. ↑   Robert Faurisson : portrait d'un négationniste, side(r) 84[Hentet fra Wikidata]
10. ↑   Robert Faurisson : portrait d'un négationniste, side(r) 294, www.lemonde.fr[Hentet fra Wikidata]

Eksterne lenker
---------------

* (en) Robert Faurisson – kategori av bilder, video eller lyd på Commons Rediger på Wikidata
* (en) Robert Faurisson på Internet Movie Database Rediger på Wikidata

* (en) Robert Faurisson hos The Movie Database Rediger på Wikidata
* Robert Faurisson på YouTube Rediger på Wikidata
* Robert Faurisson Hans Uoffisielle Blogg Arkivert 26. juli 2017 hos Wayback Machine.
* Interview med Prof. Robert Faurisson av Carolyn Yeager, "The Heretics’ Hour", The Voice of Reason, US Radio.
* Holocaust Deniers and Skeptics Gather in Iran, The New York Times

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** NKC **·** ICCU
 |

Portal: Andre verdenskrig